14. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 3603 της 11/22 Φεβρ. 1977 (ΦΕΚ  Β΄ 125) Περί του τρόπου ακυρώσεως υπό του Ελεγκτικού Συνεδρίου των ελεγχομένων δικαιολογητικών. Έχοντες υπ’ όψιν: 1)Την παρ. 1 του άρθρ. 24 του Ν.Δ. 1265 του 1972» περί ελέγχου των δαπανών του Κράτους, των Οργανισμών Τοπικής Αυτοδιοικήσεως και των άλλων Ν.Π.Δ.Δ. κλπ.» (ΦΕΚ Α΄ /197/1972). 2)Την γνώμην της Ολομελείας του Ελεγκτικού Συνεδρίου (Συνεδρίασις 1 της 19.1.1977), αποφασίζομεν: Ορίζομεν όπως τα δικαιολογητικά των ενταλμάτων ως και τα δικαιολογητικά πάσης διαχειρίσεως, μετά τον έλεγχόν των υπό του Ελεγκτικού Συνεδρίου, ακυρούνται δια διατρητικής μηχανής και ελλείψει τοιαύτης δι’ επιμήκους σφραγίδος μήκους 10 εκατοστών και πλάτους 2 εκατοστών του μέτρου, φερούσης την ένδειξιν ΕΛΕΓΚΤΙΚΟΝ ΣΥΝΕΔΡΙΟΝ και κάτωθι ταύτης την λέξιν ΗΛΕΓΧΘΗ ή και χιαστί δι’ ερυθράς μελάνης. Η παρούσα δημοσιευθήτω δια της Εφημερίδος της Κυβερνήσεως. 